title: Decizia (PESC) 2015/556 a Consiliului din 7 aprilie 2015 de modificare a Deciziei 2010/413/PESC privind adoptarea de măsuri restrictive împotriva Iranului

text:
               8.4.2015

               RO

               Jurnalul Oficial al Uniunii Europene

               L 92/101

         DECIZIA (PESC) 2015/556 A CONSILIULUI
   din 7 aprilie 2015
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (1), în special articolul 23,
   întrucât:

               (1)

               La 26 iulie 2010, Consiliul a adoptat Decizia 2010/413/PESC.

               (2)

               Prin hotărârea sa din 22 ianuarie 2015 în cauzele conexate T-420/11 și T-56/12, Tribunalul Uniunii Europene a anulat Deciziile 2011/299/PESC (2) și 2011/783/PESC (3) ale Consiliului în măsura în care includ următoarele entități pe lista persoanelor și entităților care fac obiectul măsurilor restrictive prevăzute în anexa II la Decizia 2010/413/PESC: Ocean Capital Administration GmbH, First Ocean Administration GmbH, First Ocean GmbH & Co. KG, Second Ocean Administration GmbH, Second Ocean GmbH & Co. KG, Third Ocean Administration GmbH, Third Ocean GmbH & Co. KG, Fourth Ocean Administration GmbH, Fourth Ocean GmbH & Co. KG, Fifth Ocean Administration GmbH, Fifth Ocean GmbH & Co. KG, Sixth Ocean Administration GmbH, Sixth Ocean GmbH & Co. KG, Seventh Ocean Administration GmbH, Seventh Ocean GmbH & Co. KG, Eighth Ocean Administration GmbH, Eighth Ocean GmbH & Co. KG, Ninth Ocean Administration GmbH, Ninth Ocean GmbH & Co. KG, Tenth Ocean Administration GmbH, Tenth Ocean GmbH & Co. KG, Eleventh Ocean Administration GmbH, Eleventh Ocean GmbH & Co. KG, Twelfth Ocean Administration GmbH, Twelfth Ocean GmbH & Co. KG, Thirteenth Ocean Administration GmbH, Fourteenth Ocean Administration GmbH, Fifteenth Ocean Administration GmbH, Sixteenth Ocean Administration GmbH, Kerman Shipping Co. Ltd, Woking Shipping Investments Ltd, Shere Shipping Co. Ltd, Tongham Shipping Co. Ltd, Uppercourt Shipping Co. Ltd, Vobster Shipping Co. Ltd, Lancelin Shipping Co. Ltd., IRISL Maritime Training Institute, Kheibar Co. și Kish Shipping Line Manning Co..

               (3)

               În temeiul unei noi expuneri de motive, 32 dintre respectivele entități ar trebui incluse din nou pe lista persoanelor și entităților care fac obiectul măsurilor restrictive.

               (4)

               Prin hotărârea sa din 22 ianuarie 2015 în cauza T-176/12, Tribunalul Uniunii Europene a anulat Decizia 2012/35/PESC a Consiliului (4) de a include Bank Tejarat pe lista persoanelor și entităților care fac obiectul măsurilor restrictive prevăzută în anexa II la Decizia 2010/413/PESC.

               (5)

               Bank Tejarat ar trebui inclusă din nou pe lista persoanelor și entităților care fac obiectul măsurilor restrictive, pe baza unei noi expuneri de motive.

               (6)

               Decizia 2010/413/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa II la Decizia 2010/413/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 7 aprilie 2015.

            Pentru Consiliu

            Președintele

         E. RINKĒVIČS

      (1)  JO L 195, 27.7.2010, p. 39.

      (2)  Decizia 2011/299/PESC a Consiliului din 23 mai 2011 de modificare a Deciziei 2010/413/PESC privind adoptarea de măsuri restrictive împotriva Iranului (JO L 136, 24.5.2011, p. 65).

      (3)  Decizia 2011/783/PESC a Consiliului din 1 decembrie 2011 de modificare a Deciziei 2010/413/PESC privind adoptarea de măsuri restrictive împotriva Iranului (JO L 319, 2.12.2011, p. 71).

      (4)  Decizia 2012/35/PESC a Consiliului din 23 ianuarie 2012 de modificare a Deciziei 2010/413/PESC privind adoptarea de măsuri restrictive împotriva Iranului (JO L 19, 24.1.2012, p. 22).

      ANEXĂ

                  1.

                  Entitatea menționată mai jos se introduce pe lista care figurează în partea I din anexa II la Decizia 2010/413/PESC:
                  I.   Persoane și entități implicate în activități nucleare sau privind rachete balistice și persoane și entități care acordă sprijin guvernului Iranului.

                  B.   Entități

                              Nume

                              Informații de identificare

                              Motive

                              Data includerii în listă

                              105.

                              Bank Tejarat

                              Adresa poștală: Taleghani Br. 130, Taleghani Ave. P.O.Box: 11365-5416, Teheran; Tel. 88826690; Telex: 226641 TJTA IR; Fax 88893641; Site: http://www.tejaratbank.ir

                              Bank Tejarat furnizează sprijin semnificativ guvernului Iranului oferind resurse financiare și servicii de finanțare pentru proiecte de dezvoltare în sectorul petrolului și gazelor naturale. Sectorul petrolului și gazelor naturale constituie o sursă importantă de finanțare pentru guvernul Iranului și mai multe proiecte finanțate de Bank Tejarat sunt desfășurate de către filiale ale unor entități deținute și controlate de guvernul Iranului. În plus, Bank Tejarat este în continuare deținută parțial și strâns legată de guvernul Iranului, acesta fiind, așadar, în măsură să influențeze deciziile luate de Bank Tejarat, inclusiv implicarea sa în finanțarea de proiecte considerate de guvernul iranian drept o prioritate majoră.
                              De asemenea, întrucât Bank Tejarat oferă finanțare pentru diferite proiecte din domeniul producției și rafinării țițeiului care necesită în mod obligatoriu achiziționarea de echipamente și tehnologii-cheie pentru sectoarele respective, a căror furnizare în vederea utilizării în Iran este interzisă, Bank Tejarat poate fi considerată ca fiind implicată în achiziționarea de produse și de tehnologii interzise.

                              8.4.2015

                  2.

                  Entitățile menționate mai jos se introduc pe lista care figurează în partea III din anexa II la Decizia 2010/413/PESC:
                  III.   Islamic Republic of Iran Shipping Lines (IRISL)

                  B.   Entități

                              Nume

                              Informații de identificare

                              Motive

                              Data includerii în listă

                              4.

                              Ocean Capital Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB92501 (Germania) eliberat la 4 ianuarie 2005

                              Holding al IRISL cu sediul în Germania care este deținut și controlat de IRISL.

                              8.4.2015

                              5.

                              First Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94311 (Germania) eliberat la 21 iulie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              5a.

                              First Ocean GmbH & Co. Kg

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102601 (Germania) eliberat la 19 septembrie 2005; Nr. OMI: 9349576

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              6.

                              Second Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94312 (Germania) eliberat la 21 iulie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              6a.

                              Second Ocean GmbH & Co. Kg

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102502 (Germania) eliberat la 24 august 2005; Nr. OMI: 9349588.

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              7.

                              Third Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94313 (Germania) eliberat la 21 iulie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              7a.

                              Third Ocean GmbH & Co. Kg

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102520 (Germania) eliberat la 29 august 2005; Nr. OMI: 9349590

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              8.

                              Fourth Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94314 (Germania) eliberat la 21 iulie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              8a.

                              Fourth Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102600 (Germania) eliberat la 19 septembrie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              9.

                              Fifth Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94315 (Germania) eliberat la 21 iulie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              9a.

                              Fifth Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102599 (Germania) eliberat la 19 septembrie 2005; Nr. OMI: 9349667

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              10.

                              Sixth Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94316 (Germania) eliberat la 21 iulie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              10a.

                              Sixth Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102501 (Germania) eliberat la 24 august 2005; Nr. OMI: 9349679

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              11.

                              Seventh Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94829 (Germania) eliberat la 19 septembrie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              11a.

                              Seventh Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102655 (Germania) eliberat la 26 septembrie 2005; Nr. OMI: 9165786

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              12.

                              Eighth Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94633 (Germania) eliberat la 24 august 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              12a.

                              Eighth Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102533 (Germania) eliberat la 1 septembrie 2005; Nr. OMI: 9165803

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              13.

                              Ninth Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94698 (Germania) eliberat la 9 septembrie 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              13a.

                              Ninth Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102565 (Germania) eliberat la 15 septembrie 2005; Nr. OMI: 9165798

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              14.

                              Tenth Ocean Administration GmbH

                              Schottweg 5, Hamburg 22087, Germania

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              14a.

                              Tenth Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102679 (Germania) eliberat la 27 septembrie 2005; Nr. OMI: 9165815

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              15.

                              Eleventh Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94632 (Germania) eliberat la 24 august 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              15a.

                              Eleventh Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102544 (Germania) eliberat la 9 septembrie 2005; Nr. OMI: 9209324

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              16.

                              Twelfth Ocean Administration GmbH

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRB94573 (Germania) eliberat la 18 august 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              16a.

                              Twelfth Ocean GmbH & CO. KG

                              Schottweg 5, Hamburg 22087, Germania; Numărul certificatului de înregistrare la Registrul Comerțului HRA102506 (Germania) eliberat la 25 august 2005

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              17.

                              Thirteenth Ocean Administration GmbH

                              Schottweg 5, Hamburg 22087, Germania

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              18.

                              Fourteenth Ocean Administration GmbH

                              Schottweg 5, Hamburg 22087, Germania

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              19.

                              Fifteenth Ocean Administration GmbH

                              Schottweg 5, Hamburg 22087, Germania

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              20.

                              Sixteenth Ocean Administration GmbH

                              Schottweg 5, Hamburg 22087, Germania

                              Deținută de IRISL prin Ocean Capital Administration GmbH, care este un holding al IRISL.

                              8.4.2015

                              37.

                              IRISL Maritime Training Institute

                              No 115, Ghaem Magham Farahani St. P.O. Box 15896-53313, Teheran, Iran

                              IRISL Maritime Training Institute este deținută și controlată de IRISL care deține 90 % din acțiunile societății și al cărui reprezentant este vicepreședinte al consiliului de administrație. IRISL Maritime Training Institute este implicată în formarea angajaților IRISL.

                              8.4.2015

                              39.

                              Kheibar Co.

                              Iranshahr shomali (North) avenue, nr. 237, 158478311 Teheran, Iran

                              Kheibar Co. este deținută și controlată de IRISL care deține 81 % din acțiunile societății și al cărui reprezentant este membru în cadrul consiliului de administrație. Kheibar Co. furnizează piese de schimb pentru nave maritime.

                              8.4.2015

                              40.

                              Kish Shipping Line Manning Co.

                              Sanaei Street, Insula Kish, Iran

                              Kish Shipping Line Manning Co. este deținută și controlată de IRISL. Aceasta este implicată în recrutarea și gestionarea personalului IRISL.

                              8.4.2015


title: Decizia Comisiei din 12 decembrie 2013 de înființare a Consiliului European pentru Cercetare

text:
               20.12.2013

               RO

               Jurnalul Oficial al Uniunii Europene

               C 373/23

         DECIZIA COMISIEI
   din 12 decembrie 2013
   de înființare a Consiliului European pentru Cercetare
   2013/C 373/09
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2013/743/UE a Consiliului din 3 decembrie 2013 de instituire a programului specific de punere în aplicare a Programului-cadru pentru cercetare și inovare Orizont 2020 (2014-2020) (1), în special articolul 6 alineatele (1) și (2),
   întrucât:

               (1)

               Pentru a asigura continuitatea acțiunilor și a activităților realizate în temeiul Deciziei 2006/972/CE a Consiliului (2), Consiliului European pentru Cercetare („CEC”) care urmează să fie instituit prin Decizia 2013/743/UE ar trebui să înlocuiască CEC instituit prin Decizia 2007/134/CE a Comisiei și să îi succeadă acestuia (3).

               (2)

               Articolul 6 alineatul (2) din Decizia 2013/743/UE prevede că CEC este format dintr-un Consiliu științific independent și dintr-o structură dedicată de punere în aplicare. Structura dedicată de punere în aplicare ar trebui să fie înființată ca structură externă, sub forma unei agenții executive care urmează să fie instituită printr-un act separat, în conformitate cu Regulamentul (CE) nr. 58/2003 al Consiliului (4).

               (3)

               Consiliul științific ar trebui să fie format din oameni de știință, ingineri și savanți de cel mai înalt renume. Membrii săi ar trebui să acționeze independent de orice interese externe și ar trebui numiți astfel încât să se asigure continuitatea activității Consiliului științific.

               (4)

               Pentru a garanta punerea în aplicare în timp util a programului specific, Consiliul științific al CEC instituit prin Decizia 2007/134/CE a stabilit deja pozițiile preliminare anticipând măsurile care urmează să fie adoptate în conformitate cu articolul 7 din Decizia 2013/743/UE. Aceste poziții preliminare ar trebui să fie girate sau respinse de Consiliul științific instituit prin prezenta decizie.

               (5)

               Ar trebui prevăzute dispozițiile necesare pentru funcționarea Consiliului științific.

               (6)

               Ar trebui adoptate dispoziții care să asigure o cooperare armonioasă între Consiliul științific și structura dedicată de punere în aplicare a CEC.

               (7)

               Consiliul științific ar trebui să aibă acces la documentele și la datele necesare pentru desfășurarea activităților sale, în conformitate cu Regulamentul (CE) nr. 45/2001 al Parlamentului European și al Consiliului (5).

               (8)

               Decizia 2013/743/UE prevede remunerarea membrilor Consiliului științific pentru sarcinile îndeplinite și ar trebui stabilite reguli în acest sens.

               (9)

               Decizia 2007/134/CE ar trebui să fie abrogată,

         DECIDE:
   Articolul 1
   Înființarea Consiliului European pentru Cercetare
   Se înființează Consiliul European pentru Cercetare („CEC”) pentru perioada cuprinsă între 1 ianuarie 2014 și 31 decembrie 2020. Acesta înlocuiește Consiliul European pentru Cercetare instituit prin Decizia 2007/134/CE a Comisiei și îi succede acestuia.
   Articolul 2
   Membrii Consiliului științific
   (1)   Consiliul științific este format din președintele CEC („președintele CEC”) și din alți 21 de membri. Cele 21 de persoane enumerate în anexa I sunt numite în calitate de membri ai Consiliului științific pentru durata mandatului stabilită în anexa respectivă.
   (2)   Membrii își îndeplinesc sarcinile independent de orice influență externă. Aceștia informează Comisia în timp util cu privire la orice conflict de interese care le-ar putea compromite obiectivitatea.
   (3)   Membrii sunt numiți pentru o perioadă maximă de patru ani, reînnoibilă o singură dată. Pentru a permite o rotație progresivă a membrilor, un membru poate fi numit și pentru un mandat mai scurt. Membrii rămân în funcție până când sunt înlocuiți sau până când le expiră mandatul.
   (4)   În situații justificate în mod corespunzător, pentru a menține integritatea sau continuitatea Consiliului științific, Comisia poate lua inițiativa de a retrage înainte de termen mandatul unui membru.
   Articolul 3
   Funcționarea Consiliului științific
   (1)   Consiliul științific își adoptă regulamentul intern, precum și un cod de conduită în materie de confidențialitate, de conflicte de interese și de prelucrare a datelor cu caracter personal în conformitate cu Regulamentul (CE) nr. 45/2001.
   (2)   Consiliul științific se întrunește în reuniuni plenare ori de câte ori activitățile sale o necesită. Pe site-ul web al CEC se publică sinteze ale proceselor-verbale ale reuniunilor plenare.
   (3)   Președintele poate decide să organizeze reuniuni în sesiuni închise publicului, în conformitate cu regulamentul intern al Consiliului științific.
   (4)   Consiliul științific poate înființa comitete permanente, grupuri de lucru și alte structuri formate din membrii săi, care au ca obiectiv efectuarea unor sarcini specifice ale Consiliului științific.
   (5)   Pozițiile preliminare ale Consiliului științific instituit prin Decizia 2007/134/CE cu privire la măsurile care urmează să fie adoptate în conformitate cu articolul 7 din Decizia 2013/743/UE sunt girate sau respinse de Consiliul științific instituit în temeiul prezentei decizii imediat după înființarea sa.
   Articolul 4
   Cooperarea în cadrul Consiliului European pentru Cercetare
   Consiliul științific și structura dedicată de punere în aplicare asigură coerența între aspectele strategice și operaționale ale tuturor activităților CEC. Președintele CEC, vicepreședinții Consiliului științific și directorul structurii dedicate de punere în aplicare participă la reuniuni periodice de coordonare pentru asigurarea unei cooperări eficiente.
   Articolul 5
   Accesul la documente și la date
   (1)   Comisia și structura dedicată de punere în aplicare îi furnizează Consiliului științific documentele, datele și asistența necesare pentru desfășurarea activităților sale, permițându-i acestuia să funcționeze în condiții de autonomie și de independență, în conformitate cu Regulamentul (CE) nr. 45/2001.
   (2)   Membrii Consiliului științific utilizează documentele și datele care le sunt furnizate în conformitate cu alineatul (1) numai în scopurile și pentru sarcinile pentru care ele le sunt puse la dispoziție și sunt obligați să păstreze confidențialitatea lor.
   (3)   Consiliul științific adoptă măsuri organizatorice și tehnice adecvate pentru garantarea securității și a confidențialității documentelor și datelor, în scopul prevenirii publicării sau accesului neautorizat, distrugerii accidentale sau ilegale, pierderii sau modificării respectivelor date și documente.
   (4)   Membrii Consiliului științific acordă atenția cuvenită legitimității, adecvării, relevanței, acurateței, necesității și limitării în timp a colectării, a prelucrării și a conservării datelor cu caracter personal.
   (5)   În cazul în care nu se poate acorda acces la documente și date sau la date cu caracter personal din motive de protecție a datelor cu caracter personal, de confidențialitate, de securitate sau de interes public, Comisia și structura dedicată de punere în aplicare transmit în scris Consiliului științific o explicație a motivelor respective, precum și orice informații referitoare la subiectul în discuție pe care consideră că este posibil să le furnizeze în temeiul reglementărilor în vigoare.
   Articolul 6
   Remunerarea membrilor Consiliului științific, alții decât președintele CEC
   Regulile referitoare la onorariile acordate pentru sarcinile îndeplinite de membrii Consiliului științific, alții decât Președintele CEC, precum și la rambursarea cheltuielilor lor de deplasare și de ședere sunt prevăzute în anexa II.
   Articolul 7
   Abrogare
   Decizia 2007/134/CE se abrogă. Trimiterile la decizia abrogată se interpretează ca fiind trimiteri la prezenta decizie.
   Articolul 8
   Intrare în vigoare
   Prezenta decizie intră în vigoare la 1 ianuarie 2014.

      Adoptată la Bruxelles, 12 decembrie 2013.

            Pentru Comisie

         Máire GEOGHEGAN-QUINN

            Membru al Comisiei

      (1)  JO L 347, 20.12.2013, p. 965.

      (2)  Decizia 2006/972/CE a Consiliului din 19 decembrie 2006 privind programul specific „Idei” de punere în aplicare a celui de Al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013) (JO L 400, 30.12.2006, p. 243).

      (3)  Decizia 2007/134/CE a Comisiei din 2 februarie 2007 de înființare a Consiliului European pentru Cercetare (JO L 57, 24.2.2007, p. 14).

      (4)  Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (JO L 11, 16.1.2003, p. 1).

      (5)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      ANEXA I

         Membrii Consiliului științific

                  Nume și institut

                  Sfârșitul mandatului

                  Klaus BOCK, Fundația națională daneză pentru cercetare

                  31 decembrie 2016

                  Nicholas CANNY, Universitatea Națională din Irlanda, Galway

                  31 decembrie 2014

                  Sierd A.P.L. CLOETINGH, Universitatea din Utrecht

                  31 decembrie 2015

                  Tomasz DIETL, Academia de Științe din Polonia

                  31 decembrie 2014

                  Daniel DOLEV, Universitatea Ebraică din Ierusalim

                  31 decembrie 2014

                  Athene DONALD, Universitatea din Cambridge

                  31 decembrie 2016

                  Barbara ENSOLI, Institutul superior de sănătate, Roma

                  31 decembrie 2016

                  Pavel EXNER, Academia de Științe din Cehia

                  31 decembrie 2014

                  Nuria Sebastian GALLES, Universitatea Pompeu Fabra, Barcelona

                  31 decembrie 2016

                  Reinhard GENZEL, Institutul Max Planck pentru Fizică Extraterestră

                  31 decembrie 2016

                  Carl-Henrik HELDIN, Institutul Ludwig pentru Cercetări asupra Cancerului, Uppsala

                  31 decembrie 2014

                  Timothy HUNT, Fundația britanică pentru cercetări asupra cancerului, South Mimms

                  31 decembrie 2014

                  Matthias KLEINER, Universitatea Tehnică din Dortmund

                  31 decembrie 2016

                  Éva KONDOROSI, Academia de Științe din Ungaria

                  31 decembrie 2016

                  Mart SAARMA, Universitatea din Helsinki

                  31 decembrie 2014

                  Nils Christian STENSETH, Universitatea din Oslo

                  31 decembrie 2017

                  Martin STOKHOF, Universitatea din Amsterdam

                  31 decembrie 2017

                  Anna TRAMONTANO, Universitatea Sapienza din Roma

                  31 decembrie 2014

                  Isabelle VERNOS, Centrul pentru reglare genomică, Barcelona

                  31 decembrie 2014

                  Reinhilde VEUGELERS, Universitatea Catolică din Leuven

                  31 decembrie 2016

                  Michel WIEVIORKA, Centrul pentru analiză și intervenție sociologică, Paris

                  31 decembrie 2017

      ANEXA II

         Reguli referitoare la remunerarea membrilor Consiliului științific, alții decât președintele CEC, astfel cum se menționează la articolul 6

                  1.

                  Onorariile membrilor Consiliului științific, alții decât președintele CEC, precum și cheltuielile de deplasare și de ședere corespunzătoare îndeplinirii sarcinilor care le revin sunt plătite de structura dedicată de punere în aplicare, în conformitate cu un contract care include condițiile prevăzute la punctele 2-5.

                  2.

                  Onorariile vicepreședinților Consiliului științific sunt de 3 500 EUR pentru participarea integrală la o reuniune plenară și de 1 750 EUR pentru participarea parțială.

                  3.

                  Onorariile celorlalți membri menționați la punctul 1 sunt de 2 000 EUR pentru participarea integrală la o reuniune plenară și de 1 000 EUR pentru participarea parțială.

                  4.

                  Plățile sunt autorizate de directorul structurii dedicate de punere în aplicare sau de adjunctul său, pe baza unei liste de prezență validate de președintele CEC și de directorul structurii dedicate de punere în aplicare sau de adjuncții acestora. Lista de prezență precizează dacă fiecare membru a participat la întreaga reuniune (participare integrală) sau doar la o parte din aceasta (participare parțială).

                  5.

                  În ceea ce privește alte reuniuni decât cele plenare, structura dedicată de punere în aplicare rambursează, dacă este cazul, cheltuielile de deplasare și de ședere ale membrilor Consiliului științific, necesare pentru desfășurarea activităților în care sunt implicați, în conformitate cu contractul lor și cu regulile Comisiei privind remunerarea experților externi (1).

                  6.

                  Onorariile și cheltuielile de deplasare și de ședere sunt plătite din bugetul operațional al programului specific stabilit prin Decizia 2013/743/UE.

         (1)  Decizia C(2007) 5858 a Comisiei.


title: Decizia (UE, Euratom) 2015/1566 a reprezentanților guvernelor statelor membre din 16 septembrie 2015 de numire a patru judecători și a unui avocat general în cadrul Curții de Justiție

text:
               19.9.2015

               RO

               Jurnalul Oficial al Uniunii Europene

               L 244/58

         DECIZIA (UE, EURATOM) 2015/1566 A REPREZENTANȚILOR GUVERNELOR STATELOR MEMBRE
   din 16 septembrie 2015
   de numire a patru judecători și a unui avocat general în cadrul Curții de Justiție
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Mandatele a paisprezece judecători și a patru avocați generali ai Curții de Justiție urmează să expire la 6 octombrie 2015. În plus, începând cu 7 octombrie 2015 numărul de avocați generali din cadrul Curții de Justiție a fost majorat la unsprezece prin Decizia 2013/336/UE a Consiliului (1). Este oportună efectuarea unor numiri pentru perioada cuprinsă între 7 octombrie 2015 și 6 octombrie 2021.

               (2)

               Domnul Marko ILEŠIČ și doamna Camelia TOADER au fost propuși pentru reînnoirea mandatelor lor de judecători ai Curții de Justiție. Au fost propuse candidaturile domnilor Eugene REGAN și Michail VILARAS pentru postul de judecător în cadrul Curții de Justiție. În plus, a fost propusă candidatura domnului Manuel CAMPOS SÁNCHEZ-BORDONA pentru postul de avocat general în cadrul Curții de Justiție.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Marko ILEŠIČ, a doamnei Camelia TOADER, a domnului Eugene REGAN și a domnului Michail VILARAS de a exercita funcția de judecător în cadrul Curții de Justiție, precum și cu privire la capacitatea domnului Manuel Campos SÁNCHEZ-BORDONA de a exercita funcția de avocat general în cadrul Curții de Justiție,

         ADOPTĂ PREZENTA DECIZIE:
   Articolul 1
   Sunt numiți judecători în cadrul Curții de Justiție pentru perioada cuprinsă între 7 octombrie 2015 și 6 octombrie 2021:

               —

               dl Marko ILEŠIČ,

               —

               dl Eugene REGAN,

               —

               dna Camelia TOADER,

               —

               dl Michail VILARAS.

         Articolul 2
   Dl Manuel CAMPOS SÁNCHEZ-BORDONA este numit avocat general în cadrul Curții de Justiție pentru perioada cuprinsă între 7 octombrie 2015 și 6 octombrie 2021.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 16 septembrie 2015.

            Președintele

         C. BRAUN

      (1)  Decizia 2013/336/UE a Consiliului din 25 iunie 2013 privind majorarea numărului de avocați generali ai Curții de Justiție a Uniunii Europene (JO L 179, 29.6.2013, p. 92).


title: Decizia Consiliului din 20 septembrie 2005 privind încheierea unui protocol la Acordul euro-mediteranean dintre Comunitățile Europene și statele membre ale acestora, pe de o parte, și Republica Arabă Egipt, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32005D0702

Jurnalul Oficial L 267 , 12/10/2005 p. 0024 - 0024 Jurnalul Oficial L 173 , 27/06/2006 p. 0007 - 0007

		20050920Decizia Consiliuluidin 20 septembrie 2005privind încheierea unui protocol la Acordul euro-mediteranean dintre Comunitățile Europene și statele membre ale acestora, pe de o parte, și Republica Arabă Egipt, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2005/702/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf a doua teză și cu articolul 300 alineatul (3) al doilea paragraf,având în vedere Actul de aderare din 2003, în special articolul 6 alineatul (2),având în vedere propunerea Comisiei,având în vedere avizul conform al Parlamentului European [1],întrucât:(1) Protocolul la Acordul euro-mediteranean dintre Comunitățile Europene și statele membre ale acestora, pe de o parte, și Republica Arabă Egipt, pe de altă parte, a fost semnat în numele Comunității Europene și al statelor sale membre la 20 decembrie 2004.(2) Este necesară aprobarea protocolului,DECIDE:Articol unicProtocolul la Acordul euro-mediteranean dintre Comunitățile Europene și statele membre ale acestora, pe de o parte, și Republica Arabă Egipt, pe de altă parte, prin care se ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană se aprobă în numele Comunității Europene și al statelor sale membre.Textul protocolului este atașat la prezenta decizie [2].Adoptată la Bruxelles, 20 septembrie 2005.Pentru ConsiliuPreședinteleM. Beckett[1] Aviz conform emis la 23 februarie 2005 (nepublicat încă în Jurnalul Oficial).[2] JO L 31, 4.2.2005, p. 31.--------------------------------------------------


title: 2010/622/UE: Decizia Consiliului din 7 octombrie 2010 privind semnarea în numele Uniunii a Acordului între Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite

text:
               20.10.2010

               RO

               Jurnalul Oficial al Uniunii Europene

               L 275/3

         DECIZIA CONSILIULUI
   din 7 octombrie 2010
   privind semnarea în numele Uniunii a Acordului între Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite
   (2010/622/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               În vederea armonizării politicii lor în materie de vize cu prevederile Regulamentului (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (1), unele state membre, înainte de aderarea lor la Uniune, au exonerat cetățenii Republicii Federative a Braziliei („Brazilia”) de la obligația de a deține viză, întrucât Brazilia figurează pe lista țărilor terțe ai căror cetățeni sunt exonerați de cerințele în materie de vize.

               (2)

               Din motive constituționale, Brazilia nu poate exonera în mod unilateral statele membre de obligația de a deține vize; este necesară încheierea unui acord de exonerare de obligația de a deține viză, care trebuie ratificat de parlamentul brazilian.

               (3)

               Brazilia a încheiat acorduri bilaterale de exonerare de obligația de a deține vize cu cele mai multe dintre statele membre, înainte de aderarea lor la Uniune sau înainte de instituirea politicii comune în materie de vize. Cu toate acestea, există încă patru state membre cu care nu a fost încheiat un acord bilateral de exonerare de obligația de a deține viză; prin urmare, Brazilia impune încă cetățenilor acestor state membre obligația de a deține vize de scurtă ședere.

               (4)

               Din natura politicii comune privind vizele și competența externă exclusivă a Uniunii în acest domeniu rezultă că numai Uniunea, și nu statele membre în mod individual, poate negocia și încheia un acord de exonerare de obligația de a deține vize.

               (5)

               Având în vedere că Brazilia nu aplică principiul reciprocității față de anumite state membre, Consiliul, prin decizia sa din 18 aprilie 2008, a autorizat Comisia să negocieze un acord între Uniune și Brazilia privind exonerarea de obligația de a deține vize de scurtă ședere, în scopul de a asigura deplina reciprocitate în materie de scutire de vize.

               (6)

               Negocierile privind acordul au fost inițiate la 2 iulie 2008 și încheiate la 1 octombrie 2009.

               (7)

               Sub rezerva încheierii sale la o dată ulterioară, Acordul între Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite, parafat la Bruxelles la 28 aprilie 2010, ar trebui să fie semnat.

               (8)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (2); prin urmare, Regatul Unit nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (9)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (3); prin urmare, Irlanda nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Se aprobă în numele Uniunii semnarea Acordului între Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte obișnuite („acordul”), sub rezerva încheierii sale (4).
   Articolul 2
   Președintele Consiliului este autorizat să numească persoana (persoanele) împuternicită (împuternicite) să semneze acordul în numele Uniunii, sub rezerva încheierii sale.
   Articolul 3
   Prezenta decizie intră în vigoare la data adoptării sale.

      Adoptată la Luxemburg, 7 octombrie 2010.

            Pentru Consiliu

            Președintele

         M. WATHELET

      (1)  JO L 81, 21.3.2001, p. 1.

      (2)  JO L 131, 1.6.2000, p. 43.

      (3)  JO L 64, 7.3.2002, p. 20.

      (4)  Textul acordului va fi publicat împreună cu decizia privind încheierea sa.


title: 2007/239/CE: Decizia Consiliului din 5 martie 2007 privind poziția Comunității cu privire la Decizia nr. 1/2007 a Comitetului mixt menționat în Acordul interimar privind comerțul și aspectele legate de comerțul dintre Comunitatea Europeană, pe de o parte, și Republica Albania, pe de altă parte, de adoptare a regulamentului său de procedură care cuprinde mandatul și structura grupurilor de lucru CE-Albania

text:
               21.4.2007

               RO

               Jurnalul Oficial al Uniunii Europene

               L 104/32

         DECIZIA CONSILIULUI
   din 5 martie 2007
   privind poziția Comunității cu privire la Decizia nr. 1/2007 a Comitetului mixt menționat în Acordul interimar privind comerțul și aspectele legate de comerțul dintre Comunitatea Europeană, pe de o parte, și Republica Albania, pe de altă parte, de adoptare a regulamentului său de procedură care cuprinde mandatul și structura grupurilor de lucru CE-Albania
   (2007/239/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 300 alineatul (2) al doilea paragraf,
   având în vedere Acordul dintre Comunitatea Economică Europeană și Republica Albania privind comerțul și cooperarea comercială și economică (1) (denumit în continuare „acordul”), care a intrat în vigoare la 1 decembrie 1992, în special articolul 18,
   având în vedere Acordul interimar privind comerțul și aspectele legate de comerțul dintre Comunitatea Europeană, pe de o parte, și Republica Albania, pe de altă parte (2) (denumit în continuare „acordul interimar”), care a fost semnat la 12 iunie 2006, în special articolele 42 și 43,
   având în vedere propunerea Comisiei,
   întrucât:

               (1)

               Prezentul acord interimar a intrat în vigoare la 1 decembrie 2006.

               (2)

               Articolul 42 al acordului interimar prevede supervizarea aplicării și punerii în practică a acordului interimar de către Comitetul mixt instituit de acord.

               (3)

               Articolul 43 al treilea paragraf al acordului interimar prevede că respectivul Comitet mixt își adoptă regulamentul de procedură.

               (4)

               Articolul 18 alineatul (1) litera (e) a acordului prevede că respectivul Comitet mixt poate stabili instituirea de grupuri de lucru.

               (5)

               Desemnarea, componența, mandatul și structura grupurilor de lucru ar trebui stabilite în regulamentul de procedură al Comitetului mixt.

               (6)

               Comunitatea ar trebui să determine poziția care trebuie adoptată în cadrul Comitetului mixt cu privire la adoptarea regulamentului de procedură,

         DECIDE:
   Articol unic
   Poziția care urmează a fi adoptată de Comunitate în cadrul Comitetului mixt menționat la articolul 42 al Acordului interimar privind comerțul și aspectele legate de comerțul dintre Comunitatea Europeană, pe de o parte, și Republica Albania, pe de altă parte, se bazează pe proiectul de decizie al Comitetului mixt anexat la prezenta decizie.

      Adoptată la Bruxelles, 5 martie 2007.

            Pentru Consiliu

            Președintele

         F.-W. STEINMEIER

      (1)  JO L 343, 25.11.1992, p. 2.

      (2)  JO L 239, 1.9.2006, p. 2.
    ---documentbreak---

               21.4.2007

               RO

               Jurnalul Oficial al Uniunii Europene

               L 104/34

         DECIZIA NR. 1/2007
   din …
   a Comitetului mixt menționat în Acordul interimar privind comerțul și aspectele legate de comerțul dintre Comunitatea Europeană, pe de o parte, și Republica Albania, pe de altă parte, de adoptare a regulamentului său de procedură care cuprinde mandatul și structura grupurilor de lucru CE-Albania
   COMITETUL MIXT,
   având în vedere Acordul dintre Comunitatea Economică Europeană și Republica Albania privind comerțul și cooperarea comercială și economică (denumit în continuare „acordul”), care a intrat în vigoare la 1 decembrie 1992, în special articolul 18,
   având în vedere Acordul interimar privind comerțul și aspectele legate de comerțul dintre Comunitatea Europeană, pe de o parte, și Republica Albania, pe de altă parte (denumit în continuare „acordul interimar”), care a fost semnat la 12 iunie 2006, în special articolele 42 și 43,
   întrucât Acordul interimar a intrat în vigoare la 1 decembrie 2006,
   DECIDE:
   Articolul 1
   Președinția
   Președinția Comitetului mixt este deținută alternativ de fiecare dintre părți.
   Articolul 2
   Reuniunile
   Comitetul mixt se reunește o dată pe an, în mod alternativ, la Bruxelles și la Tirana. Reuniuni speciale ale Comitetului mixt pot fi convocate de comun acord, la solicitarea oricăreia dintre părți.
   Cu excepția unor dispoziții contrare, reuniunile Comitetului mixt nu sunt publice.
   Articolul 3
   Delegațiile
   Înaintea fiecărei reuniuni, președintele este informat în legătură cu componența prevăzută a delegațiilor celor două părți.
   Un reprezentant al Băncii Europene de Investiții (BEI) poate participa la reuniunile Comitetului mixt, în calitate de observator, atunci când pe ordinea de zi figurează chestiuni care privesc BEI.
   Comitetul mixt poate invita persoane care nu sunt membre să participe la reuniunile sale, în scopul de a fi informate cu privire la anumite subiecte.
   Statele membre ale Comunității Europene sunt informate în legătură cu reuniunile Comitetului mixt.
   Articolul 4
   Secretariatul
   Un funcționar al Comisiei Europene și un funcționar al Republicii Albania exercită în comun funcțiile de secretari ai Comitetului mixt.
   Articolul 5
   Corespondența
   Toată corespondența destinată președintelui Comitetului mixt sau provenind de la acesta este trimisă celor doi secretari. Cei doi secretari asigură transmiterea corespondenței, atunci când este cazul, reprezentanților lor respectivi din cadrul Comitetului mixt.
   Articolul 6
   Ordinea de zi a reuniunilor
   (1)   Președintele și secretarii stabilesc ordinea de zi provizorie a fiecărei reuniuni nu mai târziu de 15 zile lucrătoare înaintea începutului reuniunii.
   Ordinea de zi provizorie include toate punctele pentru care s-a primit o cerere de includere de către secretari nu mai târziu de 21 de zile lucrătoare înainte de începutul reuniunii, fiind stabilit că nu se includ puncte pe ordinea de zi provizorie în cazul în care documentele aferente nu au fost trimise secretarilor până cel târziu la data trimiterii ordinii de zi respective.
   Ordinea de zi este adoptată de Comitetul mixt la începutul fiecărei reuniuni. În cazul în care ambele părți sunt de acord, pe ordinea de zi se pot include și alte puncte decât cele care apar pe ordinea de zi provizorie.
   (2)   Președintele poate, cu acordul celor două părți, să reducă termenele specificate la alineatul (1), pentru a ține seama de exigențele unui caz particular.
   Articolul 7
   Procesul-verbal
   Partea care găzduiește reuniunea redactează proiectul de proces-verbal al fiecărei reuniuni a Comitetului mixt. Proiectul de proces-verbal menționează deciziile luate, recomandările făcute și concluziile adoptate. În termen de două luni de la încheierea reuniunii, proiectul de proces-verbal este înaintat pentru aprobare Comitetului mixt. În momentul în care este aprobat, procesul-verbal este semnat de președinte și de cei doi secretari, iar un exemplar original este păstrat de fiecare parte. O copie a procesului-verbal este transmisă fiecăruia dintre destinatarii menționați la articolul 5 al prezentei decizii.
   Articolul 8
   Deliberările
   Comitetul mixt ia decizii și formulează recomandări prin acordul comun al părților.
   În perioada dintre reuniuni, în cazul în care cele două părți sunt de acord, Comitetul mixt poate lua decizii și face recomandări prin procedură scrisă.
   Deciziile și recomandările Comitetului mixt, în înțelesul articolului 43 din acordul interimar, poartă titlul de „decizie”, respectiv „recomandare”, urmat de un număr de ordine, data adoptării și o descriere a obiectului acestora.
   Deciziile și recomandările Comitetului mixt sunt semnate de președinte și autentificate de cei doi secretari.
   Deciziile adoptate de Comitetul mixt sunt publicate de către părți în jurnalele lor oficiale. Fiecare parte poate decide asupra publicării oricărui alt act adoptat de Comitetul mixt.
   Articolul 9
   Regimul lingvistic
   Limbile oficiale ale Comitetului mixt sunt limbile oficiale ale celor două părți.
   Cu excepția unor dispoziții contrare, Comitetul mixt deliberează pe baza documentației pregătite în aceste limbi.
   Articolul 10
   Cheltuielile
   Comunitatea și Republica Albania acoperă fiecare cheltuielile ocazionate de participarea lor la reuniunile Comitetului mixt și ale grupurilor de lucru, atât în ceea ce privește cheltuielile de personal, de deplasare și de ședere, cât și costurile legate de poștă și telecomunicații.
   Cheltuielile legate de serviciile de interpretare, traducere și reproducere a documentelor în cadrul reuniunilor, precum și oricare alte cheltuieli legate de organizarea materială a reuniunilor sunt suportate de partea care organizează reuniunile.
   Articolul 11
   Grupurile de lucru
   Mandatul și structura grupurilor de lucru instituite pentru a sprijini Comitetul mixt în îndeplinirea sarcinilor sale sunt stabilite în anexa la prezenta decizie.
   Grupurile de lucru sunt compuse din reprezentanți ai ambelor părți. Acestea sunt prezidate alternativ de cele două părți, în conformitate cu regulamentul de procedură al Comitetului mixt.
   Grupurile de lucru lucrează sub autoritatea Comitetului mixt, în fața căruia raportează în urma fiecărei reuniuni a acestora. Grupurile de lucru nu iau decizii, dar pot face recomandări Comitetului mixt.
   Comitetul mixt poate decide desființarea oricărui grup de lucru existent, modificarea mandatului acestora sau stabilirea de noi grupuri de lucru care să îl sprijine în îndeplinirea misiunilor sale.
   ANEXĂ
   Mandatul și structura grupurilor de lucru CE-Albania în temeiul acordului interimar
   1.   Componența și președinția
   Grupurile de lucru sunt compuse din reprezentanți ai Comisiei Europene și din reprezentanți ai Guvernului Republicii Albania (denumită în continuare „Albania”). Acestea sunt prezidate alternativ de cele două părți. Statele membre sunt informate în legătură cu reuniunile grupurilor de lucru.
   2.   Secretariatul
   Un funcționar al Comisiei Europene și un funcționar al Guvernului Albaniei exercită în comun funcțiile de secretari ai fiecărui grup de lucru.
   Toate comunicările privind grupurile de lucru sunt înaintate secretarilor grupului de lucru competent.
   3.   Reuniunile
   Grupurile de lucru se reunesc o dată pe an și ori de câte ori este nevoie, cu acordul celor două părți. Fiecare reuniune a unui grup de lucru este organizată la o dată și un loc convenite de cele două părți.
   În cazul în care cele două părți sunt de acord, grupurile de lucru pot invita experți la reuniunile lor pentru a furniza informațiile specifice solicitate.
   4.   Obiectul
   Grupurile de lucru discută diverse aspecte în funcție de structura multidisciplinară a grupurilor de lucru de mai jos. Punerea în aplicare a acordului interimar și a Parteneriatului european, pregătirea pentru punerea în aplicare a Acordului de Stabilitate și Asociere (ASA), precum și progresele privind armonizarea, punerea în practică și aplicarea legislației sunt evaluate în toate domeniile relevante. Grupurile de lucru examinează toate problemele care pot apărea în ariile lor de competență și sugerează măsuri posibile.
   Grupurile de lucru servesc, de asemenea, drept cadru de discuție pentru noi clarificări ale acquis-ului comunitar și evaluează progresele realizate de Albania în alinierea la acquis, conform angajamentelor asumate în acordul interimar.
   5.   Procesul-verbal
   Un proiect de proces-verbal al fiecărei reuniuni a grupurilor de lucru este realizat în termen de două luni de la încheierea reuniunii. După aprobarea din partea ambelor părți, o copie a procesului-verbal este transmisă secretarilor Comitetului mixt de către secretarii grupului de lucru.
   6.   Caracterul public
   Cu excepția unor dispoziții contrare, reuniunile grupurilor de lucru nu sunt publice.
   7.   Structura grupurilor de lucru

               1.

               Grupul de lucru pentru comerț, industrie, vamă și fiscalitate;

               2.

               Grupul de lucru pentru agricultură și pescuit;

               3.

               Grupul de lucru pentru piața internă și concurență;

               4.

               Grupul de lucru pentru aspecte economice și financiare și statistică;

               5.

               Grupul de lucru pentru inovație, societatea informațională și politică socială;

               6.

               Grupul de lucru pentru transport, mediu, energie și dezvoltare regională.


title: 2009/502/CE: Decizia Consiliului din 19 ianuarie 2009 privind încheierea, în numele Comunității, a Acordului de cooperare științifică și tehnologică între Comunitatea Europeană și Guvernul Noii Zeelande

text:
               1.7.2009

               RO

               Jurnalul Oficial al Uniunii Europene

               L 171/27

         DECIZIA CONSILIULUI
   din 19 ianuarie 2009
   privind încheierea, în numele Comunității, a Acordului de cooperare științifică și tehnologică între Comunitatea Europeană și Guvernul Noii Zeelande
   (2009/502/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 170 coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Comisia a negociat, în numele Comunității, un acord de cooperare științifică și tehnologică cu Guvernul Noii Zeelande.

               (2)

               Acordul a fost semnat la Bruxelles, la 16 iulie 2008, sub rezerva încheierii sale la o dată ulterioară.

               (3)

               Acordul ar trebui să fie aprobat,

         DECIDE:
   Articolul 1
   Prin prezenta, se aprobă, în numele Comunității, Acordul de cooperare științifică și tehnologică între Comunitatea Europeană și Guvernul Noii Zeelande (denumit în continuare „acordul”).
   Articolul 2
   Comisia reprezintă Comunitatea și adoptă poziția Comunității în cadrul comitetului mixt de cooperare științifică și tehnologică, instituit prin articolul 6 alineatul (1) din acord, în ceea ce privește modificările tehnice care urmează să fie aduse acordului în conformitate cu articolul 6 alineatul (3) litera (c) din acord.
   Articolul 3
   Președintele Consiliului procedează, în numele Comunității Europene, la notificarea prevăzută la articolul 13 alineatul (1) din acord.

      Adoptată la Bruxelles, 19 ianuarie 2009.

            Pentru Consiliu

            Președintele

         P. GANDALOVIČ

      (1)  Aviz emis la 21 octombrie 2008 (nepublicat încă în Jurnalul Oficial).
    ---documentbreak---

               1.7.2009

               RO

               Jurnalul Oficial al Uniunii Europene

               L 171/28

         ACORD
   de cooperare științifică și tehnologică între Comunitatea Europeană și Guvernul Noii Zeelande
   COMUNITATEA EUROPEANĂ (denumită în continuare „Comunitatea”)
   și
   GUVERNUL NOII ZEELANDE,
   împreună denumite în continuare „părțile”,
   AVÂND ÎN VEDERE faptul că părțile desfășoară activități de cercetare, dezvoltare tehnologică și demonstrative într-o serie de domenii de interes comun și că sunt conștiente de progresul rapid al cunoștințelor științifice și de contribuția pozitivă a acestora la promovarea cooperării bilaterale și internaționale;
   CONSTATÂND faptul că s-a desfășurat o relație de cooperare și au avut loc schimburi de informații într-o serie de domenii științifice și tehnologice în cadrul Convenției între Comisia Comunităților Europene și Guvernul Noii Zeelande privind cooperarea în domeniul științei și tehnologiei din 17 mai 1991;
   DORIND să extindă sfera cooperării științifice și tehnologice la o serie de domenii de interes comun prin stabilirea unui parteneriat fructuos urmărind obiective pașnice și avantaje reciproce;
   CONSTATÂND că o astfel de cooperare și aplicarea rezultatelor acesteia va contribui la dezvoltarea economică și socială a părților; și
   DORIND să stabilească un cadru formal de punere în aplicare a activităților de cooperare în ansamblu care vor consolida cooperarea științifică și tehnologică între părți,
   CONVIN DUPĂ CUM URMEAZĂ:
   Articolul 1
   Definiții
   În sensul prezentului acord:

               1.

               „activități de cooperare” înseamnă atât activitățile de cooperare directă, cât și cele de cooperare indirectă;

               2.

               „activități de cooperare directă” înseamnă activitățile de cooperare desfășurate în domeniul științei și tehnologiei între părți sau între agenții executivi ai acestora;

               3.

               „activități de cooperare indirectă” înseamnă activitățile de cooperare, altele decât activitățile de cooperare directă, în domeniul științei și tehnologiei, desfășurate între Guvernul Noii Zeelande sau participanții din Noua Zeelandă, pe de o parte, și Comunitate sau participanții din Comunitate, pe de altă parte, prin:

                           (a)

                           participarea Guvernului Noii Zeelande sau a participanților din Noua Zeelandă la programul-cadru al Comunității în temeiul articolului 166 din Tratatul de instituire a Comunității Europene (denumit în continuare „programul-cadru”); și

                           (b)

                           participarea Comunității sau a participanților din Comunitate la programele sau proiectele de cercetare ale Noii Zeelande în domenii ale științei și tehnologiei similare celor acoperite de programul-cadru;

               4.

               „proprietate intelectuală” are semnificația prevăzută la articolul 2 din Convenția de instituire a Organizației Mondiale a Proprietății Intelectuale, încheiată la Stockholm la 14 iulie 1967;

               5.

               „participant” înseamnă orice persoană fizică cu domiciliu stabil în Noua Zeelandă sau în Comunitate sau orice persoană juridică cu sediul în Noua Zeelandă sau în Comunitate, cu personalitate juridică, care beneficiază de drepturi și își poate asuma obligații în nume propriu și care nu include părțile. Din motive de claritate, entitățile coroanei neozeelandeze sunt considerate participanți și nu sunt incluse în noțiunea de „părți”. Centrul Comun de Cercetare al CE (JRC) are atât calitatea de participant în ceea ce privește activitățile de cooperare indirectă, cât și cea de agent executiv, în ceea ce privește activitățile de cooperare directă.

         Articolul 2
   Obiectiv și principii
   (1)   Părțile încurajează, dezvoltă și facilitează desfășurarea de activități de cooperare în scopuri pașnice în conformitate cu prezentul acord și cu actele cu putere de lege și actele administrative ale ambelor părți.
   (2)   Activitățile de cooperare se desfășoară pe baza următoarelor principii:

               (a)

               contribuții și avantaje reciproce și echitabile;

               (b)

               accesul reciproc al participanților la programele sau proiectele de cercetare întreprinse sau finanțate de cealaltă parte;

               (c)

               schimbul în timp util de informații care pot fi relevante pentru activitățile de cooperare;

               (d)

               promovarea de societăți bazate pe cunoaștere, în vederea dezvoltării sociale și economice a ambelor părți; și

               (e)

               protejarea drepturilor de proprietate intelectuală în conformitate cu articolul 8.

         Articolul 3
   Activități de cooperare
   (1)   Activitățile de cooperare directă în sensul prezentului acord pot include:

               (a)

               reuniuni sub diverse forme, inclusiv cele între experți, pentru a dezbate și a face schimb de informații pe teme științifice și tehnologice cu caracter general sau specific și pentru a identifica proiecte și programe de cercetare și dezvoltare care ar putea fi întreprinse în cooperare;

               (b)

               schimburi de informații cu privire la activități, politici, practici, norme legale și administrative în domeniul cercetării și dezvoltării;

               (c)

               vizite și schimburi de experiență între oameni de știință, membri ai personalului tehnic și între alți experți cu privire la teme generale sau specifice; și

               (d)

               alte forme de activități în domeniul științei și tehnologiei, inclusiv punerea în aplicare a unor proiecte și programe de cooperare care ar putea fi convenite în cadrul comitetului mixt menționat la articolul 6, în conformitate cu actele cu putere de lege și actele administrative în domeniu ale părților.

         (2)   În scopul desfășurării unor activități de cooperare indirectă, orice participant din Noua Zeelandă sau din Comunitate poate colabora la orice program sau proiect de cercetare întreprins sau finanțat de cealaltă parte, cu acordul celorlalți participanți la respectivul program sau proiect și în conformitate cu actele cu putere de lege și actele administrative în domeniu ale părților, precum și cu normele relevante privind participarea la astfel de programe sau proiecte.
   (3)   În cadrul prezentului acord, în cazul în care una dintre părți încheie un contract cu un participant al celeilalte părți pentru o activitate de cooperare indirectă, cealaltă parte, la cerere, depune toate eforturile pentru a oferi, în mod fezabil și rezonabil, asistența necesară sau utilă celeilalte părți în vederea executării corespunzătoare a respectivului contract.
   (4)   Activitățile de cooperare în temeiul prezentului acord sunt coordonate și facilitate, în numele Noii Zeelande, de către Ministerul Cercetării, Științei și Tehnologiei sau de organismul care va succede acestuia, iar în numele Comunității de către serviciile Comisiei Comunităților Europene, care acționează în calitate de agenți executivi.
   Articolul 4
   Convenții de punere în aplicare
   (1)   Dacă este cazul, activitățile de cooperare se pot desfășura în temeiul convențiilor de punere în aplicare convenite între părți sau între Comisie și organizațiile din Noua Zeelandă care finanțează programe sau proiecte de cercetare în numele Guvernului Noii Zeelande. Aceste convenții pot prevedea:

               (a)

               natura și durata cooperării într-un anumit domeniu sau pentru un anumit scop;

               (b)

               tratamentul acordat drepturilor de proprietate intelectuală rezultate în urma cooperării, în conformitate cu prezentul acord;

               (c)

               orice angajament de finanțare aplicabil;

               (d)

               alocarea costurilor asociate cooperării; și

               (e)

               orice alte aspecte relevante.

         (2)   Activităților de cooperare în curs la data intrării în vigoare a prezentului acord li se aplică prezentul acord începând cu data intrării în vigoare.
   Articolul 5
   Circulația personalului și a echipamentelor
   Fiecare parte, în conformitate cu actele cu putere de lege și actele administrative relevante ale părților și ale statelor membre ale UE, facilitează intrarea și ieșirea de pe teritoriul său a personalului participanților implicați în activități de cooperare, precum și a materialelor și echipamentelor utilizate în cadrul acestor activități.
   Articolul 6
   Comitetul mixt
   (1)   Pentru a asigura eficiența punerii în aplicare a prezentului acord, agenții executivi înființează un comitet mixt de cooperare științifică și tehnologică (denumit în continuare „comitetul mixt”). Comitetul mixt este format din reprezentanți ai fiecărei părți și este coprezidat de reprezentanți ai ambelor părți.
   (2)   Comitetul mixt se reunește alternativ în Noua Zeelandă și în Comunitate cel puțin o dată la doi ani.
   (3)   Comitetul mixt are următoarele funcții:

               (a)

               facilitează schimbul de informații și opinii cu privire la aspecte de politică în domeniul științific și tehnologic;

               (b)

               adresează părților recomandări cu privire la punerea în aplicare a prezentului acord și identifică și recomandă alte activități de cooperare pe lângă cele prevăzute la articolul 3, precum și măsuri concrete pentru ameliorarea accesului reciproc prevăzut la articolul 3 alineatul (2);

               (c)

               aduce prezentului acord, sub rezerva procedurilor interne de aprobare ale fiecărei părți, modificări de natură tehnică, dacă este necesar; și

               (d)

               în cadrul fiecărei reuniuni, elaborează și prezintă părților un raport cu privire la situația, realizările și eficiența activităților de cooperare, inclusiv cu privire la accesul reciproc prevăzut la articolul 3 alineatul (2) și la normele fiecărei părți aplicabile cercetătorilor invitați.

         (4)   Comitetul mixt își stabilește propriul regulament de procedură. Deciziile în cadrul comitetului mixt se iau prin consens.
   (5)   Cheltuielile reprezentanților la reuniunile comitetului mixt, precum cheltuielile de călătorie și de cazare sunt suportate de partea pe care o reprezintă. Toate celelalte costuri aferente reuniunilor sunt suportate de către partea gazdă.
   Articolul 7
   Finanțare
   (1)   În cazul fiecărei părți, punerea în aplicare a prezentului acord are loc sub rezerva disponibilității unor fonduri corespunzătoare și în conformitate cu actele cu putere de lege și actele administrative aplicabile ale părții respective.
   (2)   Costul activităților de cooperare este suportat conform deciziei părților sau participanților implicați.
   (3)   În cazul în care una dintre părți acordă participanților celeilalte părți sprijin financiar pentru anumite activități de cooperare indirectă, toate fondurile nerambursabile și contribuțiile financiare sau de altă natură pe care partea finanțatoare le acordă în acest scop participanților celeilalte părți sunt scutite de taxe, în conformitate cu actele cu putere de lege și actele administrative relevante în vigoare pe teritoriul fiecărei părți la data acordării respectivelor fonduri sau contribuții financiare sau de altă natură.
   Articolul 8
   Informații și drepturi de proprietate intelectuală
   (1)   Informațiile științifice și tehnologice fără caracter exclusiv care rezultă din activitățile de cooperare pot fi puse la dispoziția publicului de oricare dintre părți pe căile obișnuite și în conformitate cu procedurile sale obișnuite.
   (2)   Fiecare parte se asigură că tratamentul drepturilor de proprietate intelectuală și al obligațiilor participanților în cadrul activităților de cooperare indirectă, precum și drepturile și obligațiile conexe care decurg din această participare sunt conforme cu actele cu putere de lege și actele administrative relevante, precum și cu convențiile internaționale, inclusiv cu Acordul privind aspectele comerciale ale drepturilor de proprietate intelectuală, cu anexa 1C la Acordul de la Marrakech de înființare a Organizației Mondiale a Comerțului, precum și cu Actul de la Paris din 24 iulie 1971 al Convenției de la Berna privind protecția operelor literare și artistice și cu Actul de la Stockholm din 14 iulie 1967 al Convenției de la Paris privind protecția proprietății industriale.
   (3)   Fiecare parte se asigură că participanții la activitățile de cooperare indirectă ale celeilalte părți beneficiază de același tratament în ceea ce privește proprietatea intelectuală ca cel acordat participanților primei părți în conformitate cu normele relevante de participare ale fiecărui program sau proiect de cercetare, precum și cu actele sale cu putere de lege și actele administrative aplicabile.
   Articolul 9
   Aplicare teritorială
   Prezentul acord se aplică:

               (a)

               teritoriilor în care se aplică Tratatul de instituire a Comunității Europene și în condițiile prevăzute de respectivul tratat; și

               (b)

               teritoriului Noii Zeelande.

         Această dispoziție nu împiedică desfășurarea activităților de cooperare în marea liberă, în spațiu sau pe teritoriul unor țări terțe, în conformitate cu dreptul internațional.
   Articolul 10
   Alte acorduri și soluționarea litigiilor
   (1)   Dispozițiile prezentului acord nu aduc atingere drepturilor și obligațiilor care revin părților în temeiul acordurilor existente și/sau viitoare între părți sau între orice stat membru al Comunității și Guvernul Noii Zeelande.
   (2)   Toate problemele sau diferendele privind interpretarea sau punerea în aplicare a prezentului acord se soluționează prin consultarea între părți.
   Articolul 11
   Statutul anexei
   Anexa la prezentul acord constituie o convenție cu caracter neobligatoriu între agenții executivi cu privire la drepturile de proprietate intelectuală și alte drepturi de proprietate dobândite sau introduse în cursul desfășurării activităților de cooperare directă.
   Articolul 12
   Modificare
   Cu excepția modificărilor de natură tehnică aduse de comitetul mixt în temeiul articolului 6 alineatul (3) litera (c), prezentul acord poate fi modificat cu acordul comun al părților, prin schimb de note diplomatice. Cu excepția cazurilor în care părțile convin altfel, o modificare intră în vigoare la data la care părțile, printr-un schimb de note diplomatice, comunică încheierea procedurilor lor interne necesare pentru intrarea în vigoare a modificării.
   Articolul 13
   Intrarea în vigoare și denunțarea
   (1)   Prezentul acord intră în vigoare la data la care părțile, prin schimb de note diplomatice, comunică încheierea procedurilor lor interne necesare pentru intrarea în vigoare a prezentului acord.
   (2)   Acordul rămâne în vigoare pe o perioadă inițială de cinci ani. Cu excepția cazului în care una dintre părți notifică celeilalte părți încetarea prezentului acord la sfârșitul perioadei inițiale, acesta rămâne în vigoare după perioada inițială până când una dintre părți notifică în scris celeilalte părți intenția sa de a denunța prezentul acord. În acest caz, prezentul acord încetează să mai producă efecte după șase luni de la data primirii respectivei notificări.
   (3)   Denunțarea prezentului acord nu aduce atingere activităților de cooperare neîncheiate la data denunțării acordului și nici drepturilor și obligațiilor specifice rezultate în conformitate cu anexa la prezentul acord.

      DREPT CARE subsemnații, pe deplin autorizați de Comunitatea Europeană și, respectiv, de Guvernul Noii Zeelande, au semnat prezentul acord.
      ÎNCHEIAT în dublu exemplar la Bruxelles la data de șaisprezece iulie două mii opt, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind egal autentice.
      Съставено в Брюксел на шестнадесети юли две хиляди и осма година.
      Hecho en Bruselas, el dieciséis de julio de dos mil ocho.
      V Bruselu dne šestnáctého července dva tisíce osm.
      Udfærdiget i Bruxelles den sekstende juli to tusind og otte.
      Geschehen zu Brüssel am sechzehnten Juli zweitausendacht.
      Kahe tuhande kaheksanda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δεκαέξι Ιουλίου δύο χιλιάδες οκτώ.
      Done at Brussels on the sixteenth day of July in the year two thousand and eight.
      Fait à Bruxelles, le seize juillet deux mille huit.
      Fatto a Bruxelles, addì sedici luglio duemilaotto.
      Briselē, divtūkstoš astotā gada sešpadsmitajā jūlijā.
      Priimta du tūkstančiai aštuntų metų liepos šešioliktą dieną Briuselyje.
      Kelt Brüsszelben, a kétezer-nyolcadik év július tizenhatodik napján.
      Magħmul fi Brussell, fis-sittax-il jum ta’ Lulju tas-sena elfejn u tmienja.
      Gedaan te Brussel, de zestiende juli tweeduizend acht.
      Sporządzono w Brukseli, dnia szesnastego lipca roku dwa tysiące ósmego.
      Feito em Bruxelas, em dezasseis de Julho de dois mil e oito.
      Întocmit la Bruxelles, la data de șaisprezece iulie două mii opt.
      V Bruseli šestnásteho júla dvetisícosem.
      V Bruslju, dne šestnajstega julija leta dva tisoč osem.
      Tehty Brysselissä kuudentenatoista päivänä heinäkuuta vuonna kaksituhattakahdeksan.
      Som skedde i Bryssel den sextonde juli tjugohundraåtta.

         За Европейската общност
         Por la Comunidad Europea
         Za Evropské společenství
         På vegne af Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

         За правителството на Нова Зеландия
         Por el Gobierno de Nueva Zelanda
         Za vládu Nového Zélandu
         På vegne af New Zealands regering
         Für die Regierung Neuseelands
         Uus-Meremaa valitsuse nimel
         Για την κυβέρνηση της Νέας Ζηλανδίας
         For the Government of New Zealand
         Pour le gouvernement de la Nouvelle-Zélande
         Per il governo della Nuova Zelanda
         Jaunzēlandes valdības vārdā
         Naujosios Zelandijos Vyriausybės vardu
         Új-Zéland kormánya részéről
         Għall-Gvern ta’ New Zealand
         Voor de regering van Nieuw-Zeeland
         W imieniu rządu Noweij Zelandii
         Pelo Governo da Nova Zelândia
         Pentru Guvernul Noii Zeelande
         Za vládu Nového Zélandu
         Za vlado Nove Zelandije
         Uuden-Seelannin hallituksen puolesta
         För Nya Zeelands regering

   ANEXĂ

      Convenție privind drepturile de proprietate intelectuală și alte drepturi de proprietate dobândite sau introduse în cursul desfășurării activităților de cooperare directă dintre Noua Zeelandă și Comunitatea Europeană

   Ministerul Cercetării, Științei și Tehnologiei și Comisia Comunităților Europene (denumite în continuare „agenții executivi”), în conformitate cu articolul 11 din Acordul de cooperare științifică și tehnologică între Comunitatea Europeană și Guvernul Noii Zeelande (denumit în continuare „acordul”), au convenit după cum urmează în ceea ce privește protecția drepturilor de proprietate intelectuală dobândite sau introduse în cursul desfășurării activităților de cooperare directă (în sensul articolului 1 din acord) în temeiul acordului:

               1.

               Cu excepția cazului în care agenții executivi convin altfel de comun acord, următoarele norme se aplică în ceea ce privește drepturile de proprietate intelectuală dobândite sau introduse de părți în cursul desfășurării activităților de cooperare directă:

                           (a)

                           Partea care dobândește proprietatea intelectuală beneficiază de drepturi depline de proprietate. În cazurile în care proprietatea intelectuală a fost dobândită în comun, iar participarea fiecărei părți la activitatea respectivă nu poate fi delimitată cu certitudine, părțile dețin în comun dreptul de proprietate intelectuală.

                           (b)

                           Cu excepția cazurilor prevăzute la alineatul (2), partea care deține sau introduce dreptul de proprietate intelectuală acordă celeilalte părți dreptul de acces necesar pentru desfășurarea oricăror activități de cooperare directă. Acest drept de acces este acordat cu scutirea de la plata oricăror redevențe.

                           (c)

                           Cu excepția cazurilor prevăzute la alineatul (2), în cazul în care părțile dețin în comun dreptul de proprietate intelectuală, fiecare parte acordă celeilalte părți o licență neexclusivă, irevocabilă și scutită de la plata oricăror redevențe pentru utilizarea și exploatarea proprietății intelectuale în scopuri proprii.

               2.

               Cu excepția cazului în care agenții executivi convin altfel, următoarele norme se aplică în ceea ce privește drepturile de autor și drepturile conexe ale părților dobândite sau introduse de acestea în cursul desfășurării activităților de cooperare directă:

                           (a)

                           Când una dintre părți publică – în ziare, reviste, articole, rapoarte, cărți, pagini de Internet sau sub orice altă formă, inclusiv sub formă de înregistrări video și cu ajutorul altor dispozitive electronice de stocare – date științifice și tehnice, precum și informații sau rezultate obținute în urma desfășurării activităților de cooperare sau în legătură cu acestea, respectiva parte depune toate eforturile pentru a obține, pentru cealaltă parte, în toate țările în care se asigură o protecție a drepturilor de autor, licențe neexclusive, irevocabile și scutite de la plata oricăror redevențe care să permită traducerea, reproducerea, adaptarea, transmiterea și distribuirea publică a respectivelor lucrări. Cu toate acestea, partea care publică nu are nicio obligație de a obține astfel de licențe de la părți terțe despre care nu știa, la data primei publicări, că dețin un drept de proprietate intelectuală asupra lucrărilor respective.

                           (b)

                           Pe fiecare exemplar al unei lucrări protejate prin drepturi de autor, distribuit publicului în sensul punctului 2 litera (a), trebuie indicat numele autorului (autorilor) lucrării, cu excepția cazului în care autorul (autorii) refuză în mod expres să îi (le) fie menționat (menționate) numele. Pe fiecare exemplar trebuie să figureze, de asemenea, o mențiune vizibilă cu privire la sprijinul comun al părților.

               3.

               Cu excepția cazului în care agenții executivi convin altfel, orice drept de proprietate intelectuală prevăzut la alineatele (1) și (2) se acordă fără garanție, expresă sau implicită, în special în ceea ce privește adecvarea acestuia unui anumit scop, titlul de proprietate sau absența contestărilor.

               4.

               Cu excepția cazului în care agenții executivi convin altfel, următoarele norme se aplică în ceea ce privește informațiile confidențiale ale părților:

                           (a)

                           Atunci când comunică celeilalte părți informații necesare pentru desfășurarea activităților de cooperare directă, fiecare parte identifică informațiile pe care dorește să le păstreze confidențiale („informații confidențiale”).

                           (b)

                           Partea care primește informațiile confidențiale poate comunica respectivele informații agențiilor sale sau persoanelor angajate prin intermediul acestor agenții, în scopul expres al desfășurării de activități de cooperare directă. Partea care primește informațiile impune agențiilor sale, angajaților acestora și părților terțe, inclusiv contractanților și subcontractanților, respectarea unei obligații de confidențialitate.

                           (c)

                           O parte poate difuza informații confidențiale pe o scară mai amplă decât cea menționată la punctul 4 litera (b) numai cu consimțământul prealabil, exprimat în scris, al părții care furnizează respectivele informații confidențiale. Părțile cooperează în vederea stabilirii unor proceduri privind cererea și obținerea consimțământului prealabil, în scris, pentru o astfel de difuzare pe scară mai amplă. La cerere, fiecare parte își dă consimțământul în acest sens în limitele permise de actele sale cu putere de lege și actele administrative.

                           (d)

                           Informațiile rezultate ca urmare a seminariilor, reuniunilor, detașărilor de personal și utilizării facilităților create în temeiul prezentului acord sunt tratate drept informații confidențiale atunci când partea care furnizează respectivele informații le califică drept confidențiale în conformitate cu punctul 4 litera (a).

                           (e)

                           În cazul în care una dintre părți constată că va fi sau se așteaptă să fie în imposibilitatea de a respecta restricțiile și condițiile de difuzare prevăzute în prezenta anexă, aceasta informează de îndată cealaltă parte. Ulterior, părțile se consultă pentru a stabili măsurile adecvate pe care să le adopte.

               5.

               Prezenta convenție poate fi modificată cu acordul comun al agenților executivi, exprimat în scris.

               6.

               Prezenta convenție intră în vigoare la data intrării în vigoare a acordului.